stanford-oval/wikipedia huggingface dataset:
Cro-Magnonin ihminen
Löytöhistoria

Cro-Magnonin ihminen sai nimensä Lounais-Ranskan Les Eyzies-de-Tayacin kylän lähellä sijaitsevasta Cro-Magnonista, jonka matalasta luolasta löytyi vuonna 1868 ihmisen luurankoja. Geologi Édouard Lartet tutki luolaa ja totesi ylimmän viidestä arkeologisesta kerroksesta olevan 10 000 – 35 000 vuotta vanhan.
Anatomia

Cro-Magnonin ihmiset olivat rotevia, lihaksikkaita ja suhteellisen pitkiä, arviolta 166–171 senttimetriä. Heidän otsansa oli suora, kasvot leveät, ja heillä oli pienet kulmaharjanteet. He olivat ensimmäiset ihmiset, joilla oli selvästi erottuvat leukakyhmy. Heidän aivonsa olivat hiukan tilavammat kuin nykyajan ihmisellä.
Kulttuuri

Cro-Magnonien asuinpaikkoja on löydetty luolista, mutta heiltä on myös löydetty alkeellisia majoja. Cro-Magnonit asuivat ilmeisesti aloillaan ja liikkuivat vain etsiessään uutta saalista tai ympäristön muutosten seurauksena.
Cro-Magnonit tekivät hienostuneita työkaluja, kuten teriä ja kaapimia. Jotkut Cro-Magnonit on yhdistetty Gravetten kulttuuriin tai Périgordin kulttuuriin.
Cro-Magnonit hautasivat vainajansa. He tekivät myös taidetta, joka kuuluu varhaisimpiin ihmisen tekemään taiteeseen. Cro-Magnoneilta tunnetaan luolamaalauksia, kaiverruksia, kohokaiverruksia ja pienoispatsaita, jotka esittävät niin ihmisiä kuin eläimiäkin. Heidän tekemänsä naishahmot ovat usein runsasmuotoisia ja raskaana, minkä perusteella niiden on arvioitu olleen merkittäviä hedelmällisyysriiteissä.
Cro-Magnonin luola, josta Cro-Magnonin ihmisen luurangot löydettiin.
Kaavin, Louis Lartet'n kokoelma, Toulousen museo.
Didier Mollard

Didier Mollard vuonna 2010.
Didier Mollard (s. 4. joulukuuta 1969) on ranskalainen kilpauransa päättänyt mäkihyppääjä.
Mollardin paras sijoitus olympialaisissa on Albertvillen talviolympialaisten normaalimäen kilpailun kahdeksas tila, suurmäen kilpailussa hän oli 40:s. Kaksi vuotta myöhemmin Mollard sijoittui Lillehammerin talviolympialaisissa kymmenenneksi suurmäessä ja oli normaalimäen kilpailussa 17:s. Lillehammerissa Mollard hyppäsi myös Ranskan joukkueessa joukkuemäen kilpailussa yhdessä Steve Delaupin, Nicolas Dessumin ja Nicolas Jean-Prostin kanssa. Ranskan joukkue sijoittui lopulta kilpailun kuudenneksi.
Falunissa järjestetyissä vuoden 1993 hiihdon maailmanmestaruuskilpailuissa Ranska sijoittui neljänneksi joukkuemäen kilpailussa joukkueella Mollard, Jerome Gay, Nicolas Jean-Prost ja Steve Delaup. Trondheimin maailmanmestaruuskilpailuissa 1997 Mollard sijoittui normaalimäessä kuudenneksi jäätyään vain 3,5 pistettä pronssimitalisti Andreas Goldbergeristä.
Mäkihypyn maailmancupin kokonaiskilpailussa Mollard oli parhaimmillaan seitsemäs kaudella 1992–1993. Osakilpailuiden palkintokorokepaikkoja hän saavutti yhteensä kuusi kappaletta.
Dion DiMucci

Dion esiintymässä New Yorkissa
Dion Francis DiMucci (s. 18. heinäkuuta 1939 Bronx, New York), taiteilijanimeltään Dion, on yhdysvaltalainen laulaja-lauluntekijä. Hän oli suosittu teini-idoli 1950-luvun lopulla ja 1960-luvun alussa. Vuosikymmenen lopulla hän alkoi levyttää folkrockia. Hän esiintyy ja levyttää edelleen.
Elämäkerta

Amerikanitalialainen Dion julkaisi ensimmäisen singlensä 1950-luvun lopulla The Timberlanes -yhtyeen laulusolistina. Sen jälkeen hän alkoi laulaa yhtyeessä Dion and the Belmonts, joka esitti doo-wopia. Yhtyeen ensimmäinen top-40-hittisingle oli ”I Wonder Why” (1958), ensimmäinen top-10-hitti ”A Teenager in Love” (1959), ja suurin menestyssingle ”Where or When” (1960).
Dion siirtyi soolouralle vuonna 1960 ja siirtyi doo-wopista enemmän R&B/pop-tyyliseen musiikkiin. Vuodesta 1963 alkaen hän levytti Columbialle. Dionin menestyshittejä 1960-luvun alussa olivat ”The Wanderer”, ”Runaround Sue”, ”Lovers Who Wander”, ”Ruby Baby” ja ”Donna the Prima Donna”. Hänen teini-idolin suosionsa kääntyi kuitenkin laskuun brittipopin tulon myötä.
1960-luvun puolivälissä Dion kärsi heroiiniriippuvuudesta, ja hän ei juurikaan esiintynyt tai levyttänyt viiteen vuoteen. Hän teki paluun vuonna 1968 ja alkoi levyttää folkrockia, kuten menestyssinglen ”Abraham, Martin and John”. Hänen aiempaa aikuismaisemmat albuminsa saivat hyviä arvosteluja mutta myivät entisiin verrattuna vaatimattomasti. Vuonna 1972 Dion soitti lyhyen aikaa jälleen Belmontsin kanssa. Sen jälkeen hän teki yhden albumin tuottaja Phil Spectorin kanssa. Hän levytti seuraavina vuosina myös kristillistä musiikkia mutta ilman suurta kaupallista menestystä. Hän on levyttänyt myös bluesia. Dion on jatkanut levyttämistä ja konsertoimista 2010-luvulle saakka.
Dion nimettiin Rock and Roll Hall of Fameen vuonna 1989. Dionin kappale ”Runaround Sue” äänestettiin vuonna 2002 Grammy Hall of Fameen.
Albumit

Alone with Dion (1961)
Runaround Sue (1961)
Donna the Prima Donna (1963)
Dion (1968)
Suite for Late Summer (1972)
Born to Be with You (1975)
Streetheart (1976)
Return of the Wanderer (1978)
I Put Away My Idols (1983)
Yo Frankie (1989)
Son of Skip James (2007)
Tank Full of Blues (2011)
Blues with Friends (2020)
Stomping Ground (2021)
Girl Friends (2024)
Dulcimer

Dulcimer
Dulcimer on eurooppalainen versio Iranista ja Mesopotamiasta kotoisin olevasta santur-kielisoittimesta, joka kuuluu kordofonien soitinryhmään. Dulcimer koostuu kaikulaatikosta ja sen yli pingotetuista kielistä, jotka saadaan soimaan lyömällä niitä kahdella kapulavasaralla. Dulcimerin muita variantteja on esim. unkarilainen cimbalom. Alun perin Lähi-idässä tuhansia vuosia soitetun santurin eurooppalainen myöhempi versio dulcimer on länsimaisen pianon suora edeltäjä.
Don Quarrie

| Don Quarrie |
| --- | --- |

Henkilötiedot
Syntynyt: 25. helmikuuta 1951 (ikä 73) Kingston, Jamaika
Kansalaisuus:   Jamaika
Yleisurheilija
Pituus:  175  cm
Paino:  70 kg
Laji:  pikajuoksu
Ennätykset:  100 m: 10,07 200 m: 19,86
| Mitalit> Maa:   Jamaika.Miesten yleisurheilu. Olympialaiset  | Mitalit> Maa:   Jamaika.Miesten yleisurheilu. Olympialaiset  | Mitalit> Maa:   Jamaika.Miesten yleisurheilu. Olympialaiset  | Maa:   Jamaika> Miesten yleisurheilu. |
| --- | --- | --- | --- |
|  Kultaa | Montréal 1976 | 200 m |  |
|  Hopeaa | Montréal 1976 | 100 m |  |
|  Hopeaa | Los Angeles 1984 | 4×100 m |  |
|  Pronssia | Moskova 1980 | 200 m |  |
Donald O’Riley ”Don” Quarrie (s. 25. helmikuuta 1951 Kingston, Jamaika) on jamaikalainen pikajuoksija. Hänen urheilu-uransa menestyksekkäimmät vuodet ajoittuivat 1970-luvulle, jolloin hän oli maailman huipulla.
Quarrie valittiin Jamaikan sadan metrin joukkueeseen jo vuoden 1968 Meksikon olympialaisiin, mutta hän loukkaantui harjoituksissa eikä voinut osallistua. Seuraavana vuonna hän sai stipendin Nebraskan yliopistoon, missä hän jatkoi juoksuharjoitteluaan. Vuoden 1970 Kansainyhteisön kisoissa hän voitti kultaa sekä sadan että kahdensadan metrin matkoilla ja Jamaikan pikaviestijoukkueessa. Quarrie voitti 100 ja 200 metriä myös seuraavana vuonna Pan-Amerikan kisoissa. Hänen 200 metrillä käsiajanotolla saavuttama aikansa 19,8 s sivusi silloista Tommie Smithin maailmanennätystä.
Quarrie lähti yhtenä suurimmista ennakkosuosikeista vuoden 1972 Münchenin olympialaisiin. Hän kilpaili 200 metrillä, mutta reväytti lihaksensa välieräjuoksussa. Vuonna 1974 hän uusi 100 ja 200 metrin voittonsa Kansainyhteisön kisoissa Christchurchissa ja sivusi jälleen kahdellasadalla metrillä silloista maailmanennätystä käsiajanotolla otetulla ajallaan 19,8 s. Vuonna 1976 hän sivusi sadan metrin maailmanennätystä käsiajalla 9,9 s. Samana vuonna hän kilpaili Montrealin olympialaisissa, missä hän johti sadan metrin loppukilpailua pitkän aikaa, mutta jäi hopealle Hasely Crawfordin ohitettua hänet. 200 metrillä hän sen sijaan saavutti kultamitalin ajalla 20,23 s.
Vuonna 1978 Quarrie voitti Kansainyhteisön kisoissa kolmannen kerran peräkkäin sadan metrin kisan, mutta 200 metrillä hänen jalkansa kramppasi. 1980 Moskovan olympialaisissa hän saavutti vielä 200 metrillä pronssia. Hän kilpaili vielä 1984 Los Angelesin olympialaisissa, missä saavutti Jamaikan pikaviestijoukkueessa hopeaa.
Deutsche Bank Park

| Deutsche Bank Park |
| --- | --- |

Rakennuksen tiedot
Sijainti:  Frankfurt, Saksa
Avattu:  21. toukokuuta 1925
Remontoitu:  1937, 1953, 1974, 2005
Omistaja:  Waldstadion Frankfurt Gesellschaft für Projektentwicklung
Hoitaja:  Eintracht Frankfurt Stadion GmbH
Kenttä:  Nurmi
Kustannukset:  150 milj. €
Käyttäjät
 Eintracht Frankfurt 
Katsojakapasiteetti
 51 500 
Kentän mitat
 105 m x 68 m 
Lisää rakennusartikkeleitaArkkitehtuurin teemasivulla
Deutsche Bank Park (aiemmin Commerzbank-Arena), tunnettu myös nimellä Waldstadion, on jalkapallostadion Frankfurtissa, Saksassa. Se on Bundesliigaseura Eintracht Frankfurtin kotistadion.
Deutsch Bank Park
Waldstadion avattiin vuonna 1925 ja toisen maailmansodan aikana sitä käytettiin myös poliittisten puheiden pitopaikkana. Stadion on kuitenkin nykyään lähes kokonaan uusittu lähinnä vuoden 2006 jalkapallon MM-kilpailuita varten. Uusitulle stadionille mahtuu kansallisten sarjojen jalkapallo-otteluihin 52 300 katsojaa. Bundesliigan otteluiden lisäksi muun muassa Maanosaliittojen Cupin finaali vuonna 2005 pelattiin stadionilla.
Toukokuusta 2005 aina kesäkuuhun 2020 saakka stadion on toiminut nimellä Commerzbank-Arena saksalaisen Commerzbank AG:n vuokrattua nimioikeudet itselleen. Heinäkuusta 2020 alkaen stadionin virallinen nimi on ollut Deutsche Bank Park. Nykyinen sopimus on nimestä on voimassa vuoden 2027 kesäkuun loppuun saakka.
Vuoden 2006 jalkapallon MM-kilpailuissa FIFA WM-Stadion Frankfurt -nimellä toimineella stadionilla pelattiin viisi ottelua. Neljä näistä oli alkulohko-otteluita ja yksi puolivälieräottelu.
Aiheesta muualla

Wikimedia Commonsissa on kuvia tai muita tiedostoja aiheesta .
Deutsche Bank Park (saksaksi ja englanniksi)
Bundesliigan stadionit
Allianz Arena • BayArena • Borussia-Park • Deutsche Bank Park • Europa-Park Stadion • Merck-Stadion am Böllenfalltor • Mewa Arena • MHPArena • PreZero Arena • Red Bull Arena • RheinEnergieStadion • Signal Iduna Park • Stadion An der Alten Försterei • Voith-Arena • Volkswagen Arena • Vonovia Ruhrstadion • Wohninvest Weserstadion • WWK Arena
Didier Hoyer

| Mitalit> Maa:   Ranska.Miesten ratamelonta. Olympialaiset  | Mitalit> Maa:   Ranska.Miesten ratamelonta. Olympialaiset  | Mitalit> Maa:   Ranska.Miesten ratamelonta. Olympialaiset  | Maa:   Ranska> Miesten ratamelonta. |
| --- | --- | --- | --- |
|  Pronssia | Los Angeles 1984 | C-2, 1 000 m |  |
|  Pronssia | Barcelona 1992 | C-2, 1 000 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Plovdiv 1989 | C-2, 1 000 m |  |
|  Hopeaa | Plovdiv 1989 | C-2, 10 000 m |  |
|  Hopeaa | Pariisi 1991 | C-2, 1 000 m |  |
|  Hopeaa | Kööpenhamina 1993 | C-2, 1 000 m |  |
|  Pronssia | Montreal 1986 | C-1, 10 000 m |  |
|  Pronssia | Pariisi 1991 | C-2, 500 m |  |
| Välimeren kilpailut  | Välimeren kilpailut  | Välimeren kilpailut  |  |
|  Kultaa | Ateena 1991 | C-2, 500 m |  |
|  Kultaa | Ateena 1991 | C-2, 1 000 m |  |
Didier Hoyer (s. 3. helmikuuta 1961 Boulogne-sur-Mer) on ranskalainen ratameloja ja olympiamitalisti.
Hoyer edusti Ranskaa kolmissa kesäolympialaisissa. Los Angelesissa 1984 hän saavutti olympiapronssia 1 000 metrin kanadalaiskaksikossa parinaan Éric Renaud. Sama pari jäi kanadalaiskaksikon 500 metrillä neljänneksi 0,01 sekunnin erolla pronssia voittaneeseen Espanjan kaksikkoon. Soulin olympialaisissa 1988 Hoyer sijoittui yhdessä Pascal Sylvozin kanssa 1 000 metrin kanadalaiskaksikossa kahdeksanneksi. Neljä vuotta myöhemmin Hoyer saavutti Barcelonan olympialaisissa 1992 pronssia 1 000 metrin kanadalaiskaksikossa parinaan Olivier Boivin. Kanadalaiskaksikon 500 metrillä sama pari sijoittui kuudenneksi.
Hoyer saavutti kanadalaiskaksikon kilpailuissa neljä MM-hopeaa Plovdivissa 1989, Pariisissa 1991 ja Kööpenhaminassa 1993 sekä kanadalaisyksikön ja -kaksikon kilpailuissa kaksi MM-pronssia Montrealissa 1986 ja Pariisissa 1991. Välimeren kilpailuissa hän saavutti kaksi kultamitalia Ateenassa 1991.
Hoyer edusti Boulogne Canoë Kayak -seuraa. Hän on pituudeltaan 177-senttimetrinen ja painaa 77 kilogrammaa.
Colonia (elokuva)

| Colonia |
| --- | --- |

Ohjaaja:  Florian Gallenberger
Käsikirjoittaja:   Torsten Wenzel  Florian Gallenberger 
Tuottaja:  Benjamin Herrman
Säveltäjä:   André Dziezuk  Fernando Velázquez 
Kuvaaja:  Kolja Brandt
Leikkaaja:  Hansjörg Weissbrich
Pääosat:   Emma Watson  Daniel Brühl  Michael Nyqvist 
Valmistustiedot
Valmistusmaa:   Saksa  Luxemburg  Ranska  Yhdistynyt kuningaskunta 
Tuotantoyhtiö:   Screen Media Films  Majestic  Beta Cinema  Iris Productions  Rat Pack Filmproduktion  Rezo Productions  Fred Films  Prosieben  Sky 
Levittäjä:  Good Films Netflix
Ensi-ilta:   2015-09-1313. syyskuuta 2015 (TIFF)  2016-02-1818. helmikuuta 2016 (Saksa)  
Kesto:  110 minuuttia
Alkuperäiskieli:  englanti, espanja
Aiheesta muualla
IMDb 
AllMovie
Infobox OKNimi-testi OK: 
Colonia on vuonna 2015 ensi-iltansa saanut jännitysdraamaelokuva, jonka on ohjannut Florian Gallenberg. Sen ovat käsikirjoittaneet Gallenberg ja Torsten Wenzel. Elokuvan pääosia esittävät Emma Watson, Daniel Brühl ja Michael Nyqvist. Elokuvassa nuori nainen (Watson) liittyy pahamaineiseen lahkoon pelastaakseen poikaystävänsä (Brühl), jonka lahko on siepannut.
Colonia sai ensi-iltansa Toronton elokuvajuhlilla 13. syyskuuta 2015. Se sai laajan ensi-illan Saksassa 18. helmikuuta 2016.
Näyttelijät

| 0 | 1 | 2 |
| --- | --- | --- |
|  Emma Watson   | … |  Lena   |
|  Daniel Brühl   | … |  Daniel   |
|  Michael Nyqvist   | … |  Paul Schäfer   |
|  Richenda Carey   | … |  Gisela   |
|  Vicky Kreps   | … |  Ursel   |
|  Jeanne Werner   | … |  Dorothea   |
Aiheesta muualla

Colonia Internet Movie Databasessa (englanniksi)
Colonia Rotten Tomatoesissa. (englanniksi)
Colonia Metacriticissä. (englanniksi)
Drug classification: making a hash of it?

Drug classification: making a hash of it? on Yhdistyneen kuningaskunnan alahuoneen tiede- ja teknologiavaliokunnan vuonna 2006 julkaisema raportti. Raportissa muun muassa esiteltiin luokittelu, jossa 20 päihdettä asetetaan järjestykseen niiden haitallisuuden mukaan siten, että ensimmäisenä on ihmisille vahingollisin: heroiini, kokaiini, barbituraatit, metadoni, alkoholi, ketamiini, bentsodiatsepiinit, amfetamiini, tupakka, buprenorfiini, kannabis, päihteinä käytettävät liuottimet, DOM, LSD, metyylifenidaatti, anaboliset steroidit, GHB, ekstaasi, alkyylinitriitit ja khat.
Dominique Maltais

| Mitalit> Maa:   Kanada.Naisten lumilautailu. Olympialaiset  | Mitalit> Maa:   Kanada.Naisten lumilautailu. Olympialaiset  | Mitalit> Maa:   Kanada.Naisten lumilautailu. Olympialaiset  | Maa:   Kanada> Naisten lumilautailu. |
| --- | --- | --- | --- |
|  Hopeaa | Sotši 2014 | lumilautakrossi |  |
|  Pronssia | Torino 2006 | lumilautakrossi |  |
| MM-kilpailut  | MM-kilpailut  | MM-kilpailut  |  |
|  Hopeaa | Stoneham 2013 | lumilautakrossi |  |
|  Pronssia | La Molina 2011 | lumilautakrossi |  |
Dominique Maltais (s. 9. marraskuuta 1980 Petite-Rivière-Saint-François) on kanadalainen lumilautailija, joka kilpailee lumilautakrossissa.
Whistlerin MM-kilpailuissa 2005 Maltais sijoittui lumilautakrossissa neljänneksi. Torinon olympialaisissa 2006 hän saavutti lumilautakrossissa pronssia. Vancouverin olympialaisissa 2010 hän sijoittui lumilautakrossissa 20:nneksi. La Molinan MM-kilpailuissa 2011 hän saavutti samassa lajissa pronssia. Stonehamin MM-kilpailuissa 2013 Maltais sijoittui hopealle. Sotšin olympialaisissa 2014 Maltais sijoittui hopealle lumilautakrossissa.
Lumilautailun maailmancupissa Maltais kilpaili ensimmäisen kerran Whistlerissä joulukuussa 2003 sijoittuen 23:nneksi. Seuraavassa kilpailussaan, tammikuussa 2004 käydyssä Bad Gasteinin kilpailussa hän saavutti toisen sijan. Ensimmäisen voitonsa hän saavutti Nassfeldissä joulukuussa 2004. Yhteensä hän on saavuttanut maailmancupissa 15 voittoa (21. maaliskuuta 2017 mennessä).
Aiheesta muualla

Dominique Maltaisin kotisivut (Arkistoitu – Internet Archive)
Dominique McElligott

| Dominique McElligott |
| --- | --- |
 Dominique McElligott Cannesissa vuonna 2011.
Henkilötiedot
Syntynyt: 1986 (ikä 37–38)
Ammatti:  näyttelijä
Aiheesta muualla
IMDb 
Elonet
Dominique McElligott (s. 1986) on irlantilainen näyttelijä, joka on esiintynyt muun muassa elokuvissa Dark Floors ja Kuu sekä televisiosarjoissa Hell on Wheels, The Astronaut Wives Club ja House of Cards.
McElligott kiinnostui näyttelemisestä jo lapsena ja alkoi harrastaa teatteria. Hänen ensimmäinen televisioroolinsa oli irlantilaisessa On Home Ground -sarjassa. Ensimmäinen elokuvarooli hänellä oli suomalaisessa Dark Floors -kauhuelokuvassa, joka tuli ensi-iltaan 8. helmikuuta 2008.
Vuonna 2009 McElligott jätti roolinsa irlantilaisessa Raw-sarjassa saatuaan sivuosan romanttisesta komediaelokuvasta Karkausvuosi (2010). Heinäkuussa 2010 hänet valittiin näyttelemään 1800-luvun Yhdysvaltoihin sijoittuvassa Hell on Wheels -sarjassa. Se oli hänen ensimmäinen varsinainen roolinsa Yhdysvaltain televisiossa; hän oli näytellyt myös vuoden 2009 The Philanthropist -nimisessä sarjassa, mutta tuottajat eivät pitäneet hänen hahmoaan toimivana, ja se poistettiin sarjasta.
Vuonna 2015 McElligott näytteli yhtä päärooleista yhden tuotantokauden mittaiseksi jääneessä sarjassa The Astronaut Wives Club, ja vuonna 2016 hän esiintyi House of Cardsin neljännellä kaudella. Hän oli mukana myös viidennellä tuotantokaudella 2017.
Aiheesta muualla

Dominique McElligott Internet Movie Databasessa. (englanniksi)
Dominique Moceanu

Dominique Moceanu
Dominique Moceanu (s. 30. syyskuuta 1981 Hollywood, Los Angeles, Kalifornia, Yhdysvallat) on yhdysvaltalainen telinevoimistelun olympiavoittaja.
Moceanu voitti Atlantan olympialaisissa 1996 kultaa joukkuekilpailussa sekä sijoittui neljänneksi permannolla, kuudenneksi puomilla ja yhdeksänneksi moniottelussa.
MM-kilpailuissa Moceanu saavutti hopeaa puomilla ja pronssia joukkuekilpailussa vuonna 1995.
Aiheesta muualla

Dominique Moceanun kotisivu (Arkistoitu – Internet Archive)
Counting Crows

| Counting Crows |
| --- | --- |
 Counting Crows esiintymässä vuonna 2008.
Tiedot
Toiminnassa:  1991–
Tyylilaji:  vaihtoehtorock   pop   rock and roll
Kotipaikka:  San Francisco, Kalifornia, Yhdysvallat
Laulukieli:  englanti
Jäsenet:  Adam Duritz, laulu, piano   David Bryson, kitara   Dan Vickrey, kitara   David Immerglück, kitara, mandoliini, slide-kitara   Charlie Gillingham, kosketinsoitin, harmonikka   Jim Bogios, rummut   Millard Powers, bassokitara, piano, laulu  
Entiset jäsenet:  Steve Bowman, rummut (1992–1994)  Ben Mize, rummut (1994–2002)  Matt Malley, bassokitara (1992–2005) 
Levy-yhtiö:  Geffen Records, 1992–2009  
Aiheesta muualla
Kotisivut
Infobox OKNimi-testi OK: 
Counting Crows on vaihtoehtorockia soittava yhtye Kalifornian Berkeleystä. Yhtye nousi kuuluisuuteen vuonna 1993 esikoisalbumillaan August and Everything After.
Historiaa

Laulaja Adam Duritz ja kitaristi Dave Bryson perustivat Counting Crowsin vuonna 1991. Yhtye aloitti akustisena duona soittaen Berkeleyssä ja San Franciscossa.
Vuonna 1993 yhtye oli kasvanut kolmella jäsenellä. Bassoa soitti Matt Malley, koskettimia Charley Gillingham ja rumpuja Steve Bowman.
Yhtye esiintyy Helsingin Kulttuuritalolla 28. helmikuuta 2022.
Diskografia > Studioalbumit

August and Everything After (1993,  #4 U.S.)
Recovering The Satellites (1996,  #1 U.S.)
This Desert Life (1999,  #8 U.S. #8 Canada)
Hard Candy (2002,  #5 U.S.)
Saturday Nights & Sunday Mornings (2008)
Somewhere Under Wonderland (2014)
Butter Miracle (2021)
Diskografia > Kokoelma-albumit

Films About Ghosts (The Best Of...) (2003)
Aural 6 (2008)
Diskografia > Livealbumit

Across a Wire: Live in New York City (1998)
New Amsterdam: Live at Heineken Music Hall 2003 (2006)
iTunes Live from SoHo (2008)
August and Everything After: Live at Town Hall (2011)
Live in New York City 1997 (2012)
Echoes of the Outlaw Roadshow (2013)
Columbus Cottonmouths

| Columbus Cottonmouths |
| --- | --- |

Perustettu:  1996
Entiset nimet:  Columbus Cottonmouths (CHL) 1996-2001 Columbus Cottonmouths (ECHL) 2001-2004 Columbus Cottonmouths (SPHL) 2004-
Kaupunki:  Columbus, Georgia
Kotiareena:  Columbus Civic Center
Sarjataso:  SPHL
Värit:                
Toimitusjohtaja:   Jerome Bechard
Kapteeni:   Jerome Bechard
Omistaja:  Wanda Amos, Jacob Amos
Infobox OKVirheellinen NIMI-arvo: 
Columbus Cottonmouths on yhdysvaltalainen jääkiekkoseura, joka on kotoisin Columbus, Georgiasta. Se pelaa SPHL-liigaa.
Aiheesta muualla

Columbus Cottonmouthsin verkkosivut (Arkistoitu – Internet Archive) (englanniksi)
Dirk Lotsy

| Mitalit> Maa:   Alankomaat.Miesten jalkapallo. Olympialaiset  | Mitalit> Maa:   Alankomaat.Miesten jalkapallo. Olympialaiset  | Mitalit> Maa:   Alankomaat.Miesten jalkapallo. Olympialaiset  | Maa:   Alankomaat> Miesten jalkapallo. |
| --- | --- | --- | --- |
|  Pronssia | Tukholma 1912 | joukkuekilpailu |  |
Dirk Lotsy (1905)
Dirk Nicolaas Lotsij (3. heinäkuuta 1882 Dordrecht – 27. maaliskuuta 1965 Haag) oli alankomaalainen jalkapalloilija. Hän pelasi ensimmäisen ottelunsa Alankomaiden jalkapallomaajoukkueessa vuonna 1905. Sittemmin hän osallistui vuoden 1912 kesäolympialaisiin Tukholmassa joukkueen kapteenina sijoittuen pronssille. Hän oli Karel Lotsyn etäinen sukulainen.
Sotilasrikos

Muun muassa sotilasrikosasioita hoitavan puolustusvoimien oikeudellisen toimialan tunnus
Sotilasrikos on Suomessa rikos, josta on säädetty rangaistus rikoslain 45 luvussa. Luonteeltaan sotilasrikokset ovat sellaisia, että niihin voi syyllistyä ainoastaan sotilas tai muu sotilasrangaistussäännösten alainen henkilö.
Sotilasrikokset tutkitaan lievissä tapauksissa sotilaskurinpitomenettelyssä tai erityisen sotilasoikeudenkäyntimenettelyn kautta. Sotilasrikos eroaa siviilirikoksista myös siinä, että poliisin sijaan sen esitutkinnan hoitaa puolustusvoimat tai Rajavartiolaitos.
Sotilasrangaistussäännösten ulottuvuus

Sotilasrangaistussäännökset määrittelevät sotilaan henkilöksi, joka
palvelee puolustusvoimien sotilasvirassa tai on nimitetty puolustusvoimien virkamieheksi määräaikaiseen virkasuhteeseen määrättynä sotilastehtävään;
suorittaa aseellisena tai aseettomana asevelvollisuuttaan tai naisten vapaaehtoisesta asepalveluksesta annetussa laissa (194/1995) tarkoitettua palvelusta tai
on koulutettavissa puolustusvoimissa sotilasvirkaan
Rajavartiolaitoksessa tai sotilaallisessa kriisinhallinnassa palveleviin oppilaisiin ja virkamiehiin sovelletaan vastaavia säädöksiä.
Sota-aikana eli puolustustilalain ollessa voimassa jollain alueella tällä alueella sotilasrangaistussäännöksiä sovelletaan myös
puolustusvoimien muissa kuin sotilasviroissa palveleviin ja niihin puolustusvoimissa määräaikaiseen virkasuhteeseen virkamiehiksi nimitettyihin, jotka on määrätty muihin kuin sotilastehtäviin
puolustusvoimien sotilaallisesti järjestetyissä joukoissa ja laitoksissa sitoumuksen ja muun kuin satunnaisen tai lyhytaikaisen työsuhteen perusteella palveleviin
sotilasjohdon alaisiksi määrätyissä julkisissa laitoksissa sekä liikenne- ja tiedotuslaitoksissa palveleviin ja
yleisestä työvelvollisuudesta säädetyssä järjestyksessä puolustusvoimissa ja sotilasjohdon alaisissa, sotilaallisesti järjestetyissä joukoissa ja laitoksissa palvelemaan määrättyihin.
Sotilasrangaistussäännökset astuvat henkilön kohdalla voimaan, kun hänen palveluksensa alkaa tai kun sen olisi pitänyt alkaa. Niiden velvoittavuus lakkaa, kun palvelusvelvollisuus päättyy. Asevelvollisen kohdalla vaaditaan lisäksi, että hän on poistunut sotilasalueelta, minkä tarkoituksena on estää häiriöitä kasarmialueella välittömästi kotiutuksen jälkeen.
Sotilaspappeihin ei sovelleta sotilasrangaistussäännöksiä. Niihin kriisinhallintajoukon jäseniin tai sellaisiksi koulutettaviin, jotka eivät ole suorittaneet asevelvollisuutta tai naisten vapaaehtoista asepalvelusta, ei sovelleta kuuliaisuus- ja poissaolorikoksista annettuja säännöksiä.
Rikostyypit

Sotilasrikokset jaetaan eri tyyppeihin, jotka ovat palvelusrikokset, vartiorikokset, poissaolorikokset, kuuliaisuusrikokset, esimiesrikokset, muut rikokset sekä sota-ajan rikokset.